Le Locataire

Le Locataire [lelokaTE] estas franca drama filmo de 1976, reĝisorita de Roman Polanski. En la filmo stelulas Polanski mem, Isabelle Adjani, Melvyn Douglas kaj Shelley Winters. La filmon oni bazis sur la verko Le Locataire chimérique de Roland Topor, publikigita en 1964 ĉe Buchet/Chastel. 

Intrigo

Trelkovsky, timida kaj silentema viro, vizitas disponeblan loĝejon por lupreni ĝin. Dum la vizito, la pordistino rakontas al li, ke Simone Choule, iama luprenantino, volis memmortigi sin sen videbla tialo, ĵetante sin el la fenestro de la loĝejo. Post la morto de tiu iama luprenantino, li translokiĝas tien. La diversaj loĝantoj aspektas tute trankvilaj kaj zorgemaj pri la respekteco de la loĝejaro. Li iĝas iom post iom paranoja kaj ekimagas, ke ĉiuj liaj najbaroj klopodas instigi lin al memmortigo. 

Geaktoraro kaj roluloj
 Roman Polanski : Trelkovsky
 Isabelle Adjani : Stella
 Melvyn Douglas : monsieur Zy
 Shelley Winters : la pordistino
 Bernard Fresson : Scope
 Claude Dauphin : la edzo en la akcidento
 Jo Van Fleet : madame Dioz
 Rufus : Georges Badar
 Romain Bouteille : Simon
 Jacques Monod : la kafejisto
 Josiane Balasko : la oficistino

Referencoj



Kategorio:Francaj filmoj
Kategorio:Filmoj aperintaj en 1976
Kategorio:Trileraj filmoj